अमेरिका के राष्ट्रपति डोनाल्ड ट्रंप एक बार फिर एडल्ट स्टार स्टॉर्मी डेनियल्स और एक मॉडल से अंतरंग संबंधों को लेकर चर्चा में हैं। इसका कारण है ट्रंप के पूर्व वकील माइकल कोहेन का न्यूयॉर्क की एक अदालत में वह कबूलनामा, जिसमें उन्होंने कहा है कि 2016 के राष्ट्रपति चुनाव के दौरान उन्होंने दो महिलाओं को ट्रंप के साथ अपने कथित संबंधों के बारे में मुंह बंद रखने के लिए दो लाख 80 हजार डॉलर (करीब 1.95 करोड़ रुपये) दिए थे।